Powfu. Isaiah Faber (1999-yil 31-mart), Powfu nomi bilan tanilgan, — kanadalik repper, qoʻshiqchi, qoʻshiqnavis va prodyuser. U Faber Drive guruhi aʼzosi Dave Faberning oʻgʻli. U Beabadoobee ishtirokida „Death Bed (Coffee for Your Head)“ singli chiqqanidan keyin mashhurlikka erishdi. Shuningdek, qoʻshiq Billboard Hot 100 roʻyxatida 23-oʻrinni egallagan. Faoliyati. 2020-yil fevral oyida u Beabadoobeening „Coffee“ debyut singlidan ilhomlanib yaratilgan „Death Bed (Coffee for Your Head)“ qoʻshigʻini chiqardi. Singl 2021-yil iyun oyi holatiga koʻra, Spotifyda 1 milliarddan ortiq tinglangan va qoʻshiq TikTok orqali mashhurlikka erishgandan soʻng Billboard Hot 100 roʻyxatida 23-oʻrinni egalladi. Bir yil oʻtgach, Powfu AQShdagi Columbia Records bilan shartnoma tuzdi. Qoʻshiq 2020-yil 29-mayda chiqarilgan "Poems of the Past" nomli EPda paydo boʻldi. 2022-yil 2-dekabrda Powfu oʻzining birinchi toʻliq metrajli albomi, "surrounded by hounds and serpents" albomini chiqardi. Albomda Taylor Swiftning Mine qoʻshigʻiga qilingan cover ham bor edi. "Billboard" nashriga bergan intervyusida u bu albom nomi uning „soxta doʻstlarini aniqlashga qaratilgan qidiruv“ni tasvirlashini aytib oʻtgan.